Legal Document

Category: 67

Text:
28. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜ. Δ/ΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ Αριθ. Δ13/Φ5.27/18038 της 8/8 Δεκ. 2000 (ΦΕΚ Β΄1502) Σύσταση Ειδικής Γραμματείας για την Ανταγωνιστικότητα και Σύσταση Ειδικής Υπηρεσίας Διαχείρισης Επιχειρησιακού Προγράμματος "Ανταγωνιστικότητα". Έχοντας υπόψη: 1.Το άρθρο 28 και το άρθρο 29 Α του Ν. 1558/85 "Κυβέρνηση και Κυβερνητικά Όργανα" (ΦΕΚ 137/Α) όπως συμπληρώθηκε με το άρθρο 27 του Ν.2081/92 (ΦΕΚ 154/Α) και τροποποιήθηκε με το άρθρο 1 παρ.2α του Ν. 2469/97(ΦΕΚ38/Α). 2.Το Ν. 2860/2000 "Διαχείριση, παρακολούθηση και έλεγχος του Κοινοτικού Πλαισίου Στήριξης και άλλες διατάξεις" (ΦΕΚ 251/τ.Α΄/14.11.2000) και ειδικότερα το άρθρο 7 και τα άρθρα 4,5 και 6. 3.Τον Κανονισμό (ΕΚ) 1260/99 του Συμβουλίου της 21.6.1999. 4.Την κοινή απόφαση του Πρωθυπουργού και της Υπουργού Εσωτερικών, Δημόσιας Διοίκησης και Αποκέντρωσης για την ανάθεση αρμοδιοτήτων στους Υφυπουργούς Εσωτερικών, Δημόσιας Διοίκησης και Αποκέντρωσης με αριθ. ΔΙΔΚ7Φ1/2/11187/12.05.2000 (ΦΕΚ 630/τ.Β΄/2000). 5.Την κοινή απόφαση του Πρωθυπουργού και του Υπουργού Εθνικής Οικονομίας με αρ. 27081/ΔΙΟΕ540/ 27.7.2000 "Καθορισμός αρμοδιοτήτων των Υφυπουργών Εθνικής Οικονομίας" (ΦΕΚ 970/τ.Β΄/3.8.2000). 6.Την κοινή απόφαση του Πρωθυπουργού και του Υπουργού Οικονομικών με αρ. 1039386/441/Α0006/ 21.04.2000 "Ανάθεση αρμοδιοτήτων του Υπουργού Οικονομικών στους Υφυπουργούς Οικονομικών" (ΦΕΚ 571/τ.Β΄/21.04.2000). 7.Το ΚΠΣ 2000-2006 και ειδικότερα το επιχειρησιακό πρόγραμμα "Ανταγωνιστικότητα" το οποίο υποβλήθηκε στην Επιτροπή ΕΚ, την αρμοδιότητα διαχείρισης και εφαρμογής του οποίου έχει το Υπουργείο Ανάπτυξης. 8.Το γεγονός ότι από την απόφαση αυτή προκαλείται δαπάνη σε βάρος του προϋπολογισμού δημοσίων επενδύσεων το ύψος της οποίας δεν μπορεί να υπολογισθεί, αποφασίζουμε: Σύσταση Ειδικής Γραμματείας για την Ανταγωνιστικότητα Άρθρ.1.-1.Στο Υπουργείο Ανάπτυξης συνιστάται ενιαίος διοικητικός τομέας με τίτλο "Ειδική Γραμματεία για την Ανταγωνιστικότητα" όπως προβλέπεται στο άρθρο 7 του Ν.2860/2000. 2.Η "Ειδική Γραμματεία για την Ανταγωνιστικότητα" έχει προϊστάμενο μετακλητό Ειδικό Γραμματέα με Βαθμό Β' της κατηγορίας ειδικών θέσεων κατά τα λοιπά εφαρμοζομένων των διατάξεων του Ν. 1558/1985 (ΦΕΚ 137 Α) όπως προβλέπεται στο άρθρο 7 παρ. 1 του Ν. 2860/2000. 3.Στην "Ειδική Γραμματεία για την Ανταγωνιστικότητα» υπάγεται η ειδική υπηρεσία για την διαχείριση του Επιχειρησιακού Προγράμματος "Ανταγωνιστικότητα" του άρθρου 2 της παρούσας. Σύσταση Ειδικής Υπηρεσίας Διαχείρισης Επιχειρησιακού Προγράμματος "Ανταγωνιστικότητα" Άρθρ.2.-Συνιστάται ειδική υπηρεσία με τίτλο "Υπηρεσία Διαχείρισης Επιχειρησιακού  Προγράμματος Ανταγωνιστικότητας". Σκοπός της Υπηρεσίας είναι η άσκηση των αρμοδιοτήτων που ορίζονται στο άρθρο 4 του Ν. 2860/2000. Διάρθρωση Υπηρεσίας Διαχείρισης Επιχειρησιακού Προγράμματος "Ανταγωνιστικότητα" Άρθρ.3.-Η Υπηρεσία Διαχείρισης Επιχειρησιακού Προγράμματος "Ανταγωνιστικότητα" διαρθρώνεται σε (4) μονάδες: Μονάδα Α' Προγραμματισμού - Αξιολόγησης Μονάδα Β' Παρακολούθησης και Διαχείρισης Μονάδα Γ Έλεγχου Μονάδα Δ' Οργάνωσης - Υποστήριξης. Αρμοδιότητες Υπηρεσίας Διαχείρισης Επιχειρησιακού Προγράμματος "Ανταγωνιστικότητα" Άρθρ.4.-Οι αρμοδιότητες της Υπηρεσίας Διαχείρισης Επιχειρησιακού Προγράμματος "Ανταγωνιστικότητα" περιγράφονται στο άρθρο 4 του Ν. 2860/2000, και κατανέμονται μεταξύ των μονάδων ως εξής: Α. Μονάδα Α' Προγραμματισμού -Αξιολόγησης 1.Μεριμνά για την κατάρτιση του συμπληρώματος προγραμματισμού και τις προσαρμογές του σε συνεργασία με τις αρμόδιες υπηρεσίες και όργανα για τον προγραμματισμό καθώς και για την υποβολή του στην επιτροπή παρακολούθησης του επιχειρησιακού προγράμματος. Επεξεργάζεται και εισηγείται τα κριτήρια ένταξης των πράξεων στα μέτρα του επιχειρησιακού προγράμματος. (Μετά τη σελ. 773,18) Σελ. 773,19 Τεύχος 1431 Σελ. 19 Υπουργείο Ανάπτυξης 13.Ξ.βα.27-28 2.Συντάσσει την ετήσια και τελική έκθεση του επιχειρησιακού προγράμματος και μεριμνά για την υποβολή τους στην επιτροπή παρακολούθησης, στη διαχειριστική αρχή του ΚΠΣ και τη διαβίβαση τους στην Επιτροπή. 3.Οργανώνει και παρακολουθεί την ενδιάμεση αξιολόγηση του επιχειρησιακού προγράμματος σε συνεργασία με τη διαχειριστική αρχή του ΚΠΣ. Επεξεργάζεται προτάσεις για την αξιοποίηση των αποτελεσμάτων της ενδιάμεσης αξιολόγησης. 4.Οργανώνει και παρακολουθεί τη δημοσιότητα του επιχειρησιακού προγράμματος σε συνεργασία με την διαχειριστική αρχή του ΚΠΣ. 5.Παρακολουθεί την πορεία εφαρμογής του επιχειρησιακού προγράμματος στα πλαίσια των κοινωνικοοικονομικών συνθηκών του τομέα, των τεθέντων στόχων και ειδικότερα όσον αφορά τους ποσοτικοποιημένους δείκτες και των προοπτικών εξέλιξης και εισηγείται μέτρα αναθεώρησης του. Επίσης παρακολουθεί την πρόοδο συναφών με το επιχειρησιακό πρόγραμμα έργων. 6.Συνεργάζεται με την διαχειριστική αρχή του ΚΠΣ, την Επιτροπή Παρακολούθησης του επιχειρησιακού προγράμματος και την Επιτροπή ΕΚ για την παροχή σε αυτές κάθε πληροφορίας που ζητείται στο πλαίσιο εφαρμογής του επιχειρησιακού προγράμματος. Επίσης μεριμνά για την εφαρμογή και εξειδίκευση όπου απαιτείται των απαραίτητων εργαλείων, προτύπων και προδιαγραφών για την σωστή λειτουργία της διαχειριστικής αρχής. Επίσης συνεργάζεται με άλλες αρμόδιες υπηρεσίες και δημόσιους φορείς για θέματα του επιχειρησιακού προγράμματος. 7.Μεριμνά για την επεξεργασία και εισήγηση θεμάτων, σε συνεργασία με τις υπόλοιπες μονάδες, στην επιτροπή παρακολούθησης στο πλαίσιο του κανονισμού λειτουργίας της. 8.Μεριμνά για την αποστολή στην Επιτροπή ΕΚ όλων των τυποποιημένων αρχείων (flat files) που προβλέπονται για την ηλεκτρονική διασύνδεση με την Επιτροπή για το επιχειρησιακό πρόγραμμα στα πλαίσια του προγραμματισμού . Β. Μονάδα Β' Παρακολούθησης και Διαχείρισης 1.Μεριμνά για την εφαρμογή των διαδικασιών ένταξης των πράξεων στα μέτρα του επιχειρησιακού προγράμματος και παρακολουθεί την πορεία εφαρμογής τους. Στο πλαίσιο αυτό: α) Μεριμνά για την ενημέρωση των κατηγοριών τελικών δικαιούχων που προβλέπονται στο συμπλήρωμα προγραμματισμού με βάση και τις οδηγίες της διαχειριστικής αρχής του ΚΠΣ. β) Συγκεντρώνει και ελέγχει την πληρότητα των στοιχείων των προτάσεων που υποβάλλονται. Σελ. 773,20 Τεύχος 1431 Σελ. 20 γ) Αξιολογεί τις προτάσεις που υποβάλλονται, εφαρμόζοντας τα κριτήρια ένταξης των πράξεων στα μέτρα του επιχειρησιακού προγράμματος. δ) Μεριμνά για την έκδοση των αποφάσεων ένταξης των πράξεων στα μέτρα του επιχειρησιακού προγράμματος μετά την ολοκλήρωση της διαδικασίας διατύπωσης γνώμης της διαχειριστικής αρχής του ΚΠΣ και των αρμοδίων Υπουργείων. Για τα έργα που η εκτέλεση τους διέπεται από ν. 1418/84 εξετάζει και προτείνει τα στάδια εξέλιξης για τα οποία απαιτείται προέγκριση. ε) Συγκεντρώνει και ελέγχει τα στοιχεία παρακολούθησης εκτέλεσης των πράξεων (μηνιαία και τριμηνιαία δελτία παρακολούθησης) που υποβάλλουν οι τελικοί δικαιούχοι και μεριμνά για την καταχώριση τους στο ΟΠΣ. Συνεργάζεται με τη Διαχειριστική Αρχή του ΚΠΣ και την Αρχή Πληρωμής για το περιεχόμενο των στοιχείων που οι τελικοί δικαιούχοι υποβάλλουν στα μηνιαία και τριμηνιαία δελτία παρακολούθησης. στ) Παρακολουθεί τους τελικούς δικαιούχους σχετικά με την τήρηση των υποχρεώσεων που έχουν , αναλάβει, καθώς και την πορεία των πράξεων που εκτελούν, ιδίως όσον αφορά το φυσικό, τεχνικό και οικονομικό αντικείμενο, το χρονοδιάγραμμα και τις προοπτικές του καθώς και τις υποχρεώσεις για τη δημοσιότητα, την τήρηση χωριστής λογιστικής μερίδας για το έργο και την τήρηση των πολιτικών. 2.Παρακολουθεί την πορεία εφαρμογής των μέτρων και τις προοπτικές τους και επεξεργάζεται προτάσεις βελτίωσης. 13.Ξ.βα.28 Υπουργείο Ανάπτυξης 3.Μεριμνά για τη παροχή στοιχείων προόδου εκτέλεσης των πράξεων στις αρμόδιες για την χρηματοδότηση δημόσιες υπηρεσίες. 4.Για τα έργα που η εκτέλεση τους διέπεται από τον ν. 1418/84, εξετάζει και προτείνει την προέγκριση των σταδίων εξέλιξη τους που αναφέρονται στην απόφαση ένταξης. 5.Προτείνει μέτρα υποστήριξης των τελικών δικαιούχων προκειμένου να ανταποκριθούν στις υποχρεώσεις τους. Γ. Μονάδα Γ' Ελέγχου 1.Μεριμνά για την πραγματοποίηση των ελέγχων που προβλέπονται στο άρθρο 6 του Ν. 2860/2000 και ειδικότερα: α. Ελέγχει την τήρηση της ισχύουσας νομοθεσίας κατά το στάδιο προετοιμασίας εκτέλεσης της πράξης, κατά την υποβολή της πρότασης ένταξης του έργου ή και μετά την ένταξη της στο επιχειρησιακό πρόγραμμα. Ειδικά για τα έργα που η εκτέλεση τους διέπεται από το Ν. 1418/84, ελέγχει προληπτικά την τήρηση της νομιμότητας στα οριζόμενα στάδια εξέλιξης της πράξης στην απόφαση ένταξης. β. Κατά τη διάρκεια εκτέλεσης των πράξεων ελέγχει την νομιμότητα και κανονικότητα των δαπανών, την αξιοπιστία των πληροφοριών και οικονομικών στοιχείων που δηλώνονται από τον τελικό δικαιούχο στα πλαίσια των μηνιαίων και τριμηνιαίων δελτίων παρακολούθησης, την τήρηση των δεσμεύσεων που έχει αναλάβει ο τελικός δικαιούχος κατά την ένταξη του έργου στο επιχειρησιακό πρόγραμμα και την τήρηση των κανόνων δημοσιότητας σύμφωνα με τους ισχύοντες κανόνες και διατάξεις. γ. Πραγματοποιεί ελέγχους στις πράξεις μετά τη γνωστοποίηση ολοκλήρωσης από τον τελικό δικαιούχο και εκδίδει την βεβαίωση τήρησης των υποχρεώσεων του τελικού δικαιούχου. 2.Αξιολογεί τα αποτελέσματα των ελέγχων και εισηγείται την λήψη των απαραίτητων μέτρων για βελτίωση του συστήματος διαχείρισης και ελέγχου και μέτρα για την υποστήριξη των τελικών δικαιούχων προκειμένου να ανταποκρίνονται στις υποχρεώσεις τους. 3.Ελέγχει τις λειτουργίες της ειδικής υπηρεσίας σε σχέση με θέματα που θέτουν η Αρχή Πληρωμής, η Επιτροπή Δημοσιονομικού Ελέγχου και τα ελεγκτικά όργανα της Ευρωπαϊκής Ένωσης. 4.Στις περιπτώσεις που υπάρχουν βάσιμες ενδείξεις για την ύπαρξη παρατυπιών μεριμνά για την άμεση συγκρότηση ελεγκτικού οργάνου, τη διενέργεια του ελέγχου και την έκδοση του σχετικού πορίσματος και την ολοκλήρωση της διαδικασίας μέχρι το οριστικό κλείσιμο του θέματος. 5.Συντάσσει εκθέσεις ελέγχου και μεριμνά για την καταχώριση των πορισμάτων ελέγχων στο ΟΠΣ και  την κοινοποίησή τους στην Αρχή Πληρωμής, την Επιτροπή Δημοσιοοικονομικού Ελέγχου και τον τελικό Δικαιούχο. Δ. Μονάδα Δ' Οργάνωσης - Υποστήριξης 1.Μεριμνά για την κατάρτιση του προγράμματος ενεργειών τεχνικής βοήθειας-στήριξης σε συνεργασία με τις άλλες μονάδες και υποστηρίζει το έργο τους στην εκτέλεση των ενεργειών αυτών μετά την έγκριση τους. Τηρεί τα οικονομικά και τεχνικά στοιχεία των ενεργειών αυτών. 2.Οργανώνει και λειτουργεί γραφείο ΟΠΣ το οποίο σε συνεργασία με την αντίστοιχη μονάδα της διαχειριστικής αρχής του ΚΠΣ έχει την ευθύνη για την ορθή και απρόσκοπτη λειτουργία του ΟΠΣ στην Ειδική Υπηρεσία και παρέχει υποστήριξη προς τους χρήστες για την ορθή χρήση και λειτουργία του. Επίσης παρέχει τεχνική υποστήριξη για τη λειτουργία του εξοπλισμού και του λογισμικού καθώς και υποστήριξη στο προσωπικό της Ειδικής Υπηρεσίας (εκπαίδευση κ.λ.π.). Επίσης οργανώνει  και λειτουργεί  γραφείο πληροφοριών για την παροχή άμεσης ενημέρωσης και κατευθύνσεων στους ενδιαφερόμενους για θέματα του επιχειρησιακού προγράμματος. 3.Οργανώνει και τηρεί βιβλιοθήκη εργαλείων, μελετών, στοιχείων και απαραίτητοι βοηθημάτων για τις ανάγκες της διαχειριστικής αρχής. 4.Χειρίζεται τα θέματα προσωπικού και ειδικότερα τα διοικητικά, οικονομικά και τα θέματα οργάνωσης και εκπαίδευσης. 5.Τηρεί το πρωτόκολλο και το αρχείο της Υπηρεσίας, έχει την ευθύνη διακίνησης των εγγράφων, και την εν γένει γραμματειακή υποστήριξη των μονάδων και του προσωπικού της. Προσωπικό της Υπηρεσίας Διαχείρισης Επιχειρησιακού Προγράμματος "Ανταγωνιστικότητα" Άρθρ.5.-1.Η στελέχωση της Υπηρεσίας Διαχείρισης του Επιχειρησιακού Προγράμματος "Ανταγωνιστικότητα" γίνεται με προσωπικό αποκλειστικής και πλήρους απασχόλησης σύμφωνα με το άρθρο 7 παρ.2 του N. 2860/2000. 2.Το προσωπικό της Υπηρεσίας Διαχείρισης ανέρχεται σε 82 άτομα, εκ των οποίων τουλάχιστον δύο στο Γραφείο ΟΠΣ, τα οποία κατά κατηγορία είναι: Α. Κατηγορία Πανεπιστημιακής Εκπαίδευσης, 65 άτομα  Β. Κατηγορία Τεχνολογικής Εκπαίδευσης, 10 άτομα Γ. Κατηγορία Δευτεροβάθμιας Εκπαίδευσης, 5 άτομα Δ. Κατηγορία Υποχρεωτικής Εκπαίδευσης, 2 άτομα (Μετά τη σελ. 773,20) Σελ. 773,21 Τεύχος 1431 Σελ. 21 Υπουργείο Ανάπτυξης 13.Ξ.βα.28 Ορισμός προϊσταμένου της Ειδικής Υπηρεσίας Διαχείρισης Επιχειρησιακού προγράμματος Ανταγωνιστικότητας, ασκούντων καθήκοντα προϊσταμένου στις μονάδες της και αναπλήρωση προϊσταμένου της. Άρθρ.6.-1.Ο Προϊστάμενος της Ειδικής Υπηρεσίας ορίζεται σύμφωνα με το άρθρο 7 του Ν.2860/2000. 2.Καθήκοντα  προϊσταμένου των επί μέρους μονάδων της Υπηρεσίας Διαχείρισης του Επιχειρησιακού Προγράμματος Ανταγωνιστικότητας ασκεί ο υπάλληλός τη, οποίος ορίζεται με απόφαση του Ειδικού Γραμματέα , μετά από πρόταση του Προϊσταμένου της Εδικής, Υπηρεσίας. Απόντος ή κωλυομένου του Προϊσταμένου της Υπηρεσίας Διαχείρισης, αναπληρώνεται από τον αρχαιότερο υπάλληλο που υπάγεται στις διατάξεις του Ν. 2683/1999 και ο οποίος ασκεί καθήκοντα προϊσταμένου μονάδος της. Βλ. Απόφ. Υπ. Εσωτ. Δημ. Διοίκ. και Αποκ., Εθν. Οικ., Οικον., Ανάπτ. και Γεωργίας με αριθ. 334235/10-31 Ιαν. 2001 (ΦΕΚ Β΄97) Τόμ. 16 σελ. 50,469, για τη σύσταση «Παρατηρητίου Τιμών Αγροτικών Προϊόντων» στη Διεύθυνση Έρευνας Αγοράς Προϊόντων και Υπηρεσιών της Γενικής Διεύθυνσης Καταναλωτή του Υπουργείου Ανάπτυξης.